ગુજરાત સહિત દેશભરમાં કેમિકલ ઉદ્યોગના કારણે નદીઓમાં પ્રદૂષણનું પ્રમાણ વધ્યું છે. જેના કારણે લાખો લોકોના આરોગ્ય સાથે ચેડાં થઈ રહ્યા છે. ગુજરાતમાં સાબરમતી, નર્મદા, અને મહી જેવી નદીઓમાં દિવસેને દિવસેને પ્રદૂષણની માત્રામાં વધારો થઈ રહ્યો છે. એક રિપોર્ટ અનુસાર સાબરમતી અને મીંઢોળા નદીનું પ્રદૂષણ દૂર કરવા માટે કેન્દ્ર સરકારે 200 કરોડ રૂપિયાની ફાળવણી કરી છે. ઉલ્લેખનીય છે કે ગંગા નદી પછી કેન્દ્ર સરકારે મીંઢોળા નદી માટે સૌથી વધુ બજેટ ફાળવ્યું છે. ગંગા નદી માટે ઉત્તરપ્રદેશમાં 917.24 કરોડ, પશ્ચિમ બંગાળમાં 411.26 કરોડ અને બિહારમાં 216.46 કરોડનો ખર્ચ કર્યો છે. પર્યાવરણ નિષ્ણાતોનું માનવું છે કે ઇન્ડસ્ટ્રીમાંથી નીકળતા કેમિકલયુક્ત પાણીને કારણે નદીના પાણીમાં પ્રદૂષણનું પ્રમાણ વધ્યું છે.